**מכרז פומבי ממוכן דו-שלבי מספר 8/25**

**לאספקת שירותי ייעוץ בתחומי ניהול סיכוני מודלים ופיתוח ויישום מודלים**

1. בנק ישראל (להלן: "**הבנק**") מזמין בזה הצעות לאספקת שירותי ייעוץ בתחומי ניהול סיכוני מודלים ופיתוח ויישום מודלים (להלן: "**הפרויקט**" או "**השירותים**"), הכל על פי האיפיון המפורט במסמך הגדרת השירותים המצורף כחלק ד למסמכי המכרז .
   1. במסגרת המכרז, הבנק מעוניין לקבל את השירותים בשני הסלים הבאים:

|  |  |  |  |  |
| --- | --- | --- | --- | --- |
|  | **שם הסל** | **תיאור השירותים המבוקשים במסגרת הסל** | **היקף שעות מוערך בשנה** | **תעריף מירבי לשעה** |
| **סל א'** | **סל יועץ מומחה סיכוני מודלים** | שירותי ייעוץ שוטף לבנק בנושא ניהול סיכוני מודלים. הייעוץ יהיה בהתאם למתודולוגיות המקובלות בתחום ניהול סיכוני מודלים ותיקוף מודלים תוך מתן דגשים, בהתאם לצורך, לתחומים שבהם נדרשת מומחיות (כלכלית, פיננסית, סטטיסטית, מתמטית, תכנותית) | 1,200 | 400 ₪ (לא כולל מע"מ) |
| **סל ב'** | **סל יועץ פיתוח ויישום מודלים** | שירותי ייעוץ וסיוע בפיתוח מודלים על בסיס הנתונים שנאספו מהתאגידים, תיקוף ושיפור מודלים קיימים ופיתוח מתודולוגיות לקבלת החלטות מבוססת נתונים תוך שימוש במודלים מתקדמים | 1,000 | 300 ₪ (לא כולל מע"מ) |

1. המציע רשאי להגיש הצעתו לסל אחד או יותר מבין הסלים הנכללים במכרז זה. הבנק יבחר זוכה במכרז עבור כל אחד מן הסלים בנפרד. הציע המציע הצעתו ליותר מסל אחד יראו בכל סל כהצעה נפרדת של המציע
2. תקופת ההתקשרות היא לשנתיים (כפוף לאפשרות הבנק בהסכם ההתקשרות לקצרה). כמו כן, הבנק רשאי לממש אופציה להאריך את תקופת ההתקשרות מעת לעת בין לשירותים מסוימים הנכללים במכרז ובין לכל הכלול בו, עד 3 שנים נוספות. כמו כן, הבנק רשאי לרכוש בתקופת ההסכם שירותים נוספים מהזוכה בהתאם לזכויות ברירה המפורטות בהסכם ההתקשרות.
3. רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן:
   1. המציע הוא אזרח ישראל, או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
   2. **תנאי סף לסל א- סל יועץ מומחה סיכוני מודלים**:
      1. תואר אקדמי ראשון באחד התחומים הבאים: מנהל עסקים, סטטיסטיקה, כלכלה, מדעי המחשב, חשבונאות, מתמטיקה, פיזיקה, מתמטיקה פיננסית או הנדסה פיננסית.

לעניין סעיף זה "**תואר אקדמי**"- תואר ממוסד להשכלה גבוהה בישראל המוכר על ידי המועצה להשכלה גבוהה או תואר אקדמי ראשון ממוסד להשכלה גבוהה בחו"ל או שלוחתו בישראל שאושר כשקול על ידי משרד החינוך.

* + 1. ניסיון בתחום ניהול סיכוני מודלים באחד או יותר מן השירותים המפורטים בסעיפים 2.1.1-2.1.4 בחלק ד' של סעיפי המכרז, או בפיתוח ויישום של מודלים, בהיקף מצטבר של 2,000 שעות לפחות, במהלך השנים 2024-2015.
  1. **תנאי סף לסל ב-** **סל יועץ פיתוח ויישום מודלים:**

ניסיון בתחום הפיתוח ויישום מודלים, באחד או יותר מן השירותים המפורטים בסעיפים 2.2.1-2.2.7 בחלק ד' של מסמכי המכרז, בהיקף מצטבר של 1000 שעות לפחות, במהלך השנים 2024-2021.

1. רק הצעה שתזכה בניקוד איכות מינימלי כמפורט במסמכי המכרז, תוכל לזכות במכרז.
2. ההצעות למכרז יוגשו במערכת מכרזים אלקטרונית, כמפורט בסעיף **5** לחלק א למסמכי המכרז. לתשומת לב המציע הרישום המקדים למערכת המכרזים האלקטרונית ומגבלות גודלי הקבצים שניתן לטעון למערכת.
3. המועד האחרון להגשת ההצעות הוא ‏יום רביעי 19 מרץ 2025 , בשעה 12:00.
4. מסמכי המכרז במלואם נגישים באתר האינטרנט של בנק ישראל שכתובתו: [www.boi.org.il](http://www.boi.org.il), תחת "מכרזים והתקשרויות", וניתן להוריד אותם משם.
5. הודעה זו מתפרסמת גם באתר הבנק, בעברית ובערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552838 או בדוא"ל [tenders@boi.org.il](mailto:rechesh@boi.org.il).
6. הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.

**הבנק אינו חייב לקבל את ההצעה הזולה ביותר, או הצעה כלשהי**

**במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז**